### Beslutninger

Tilbagesendes Magistratsafdelingen for Børn og Unge med bemærkning, at byrådet i sit møde den 8. marts 2023 har vedtaget Magistratens foranstående indstilling af 20. februar 2023.

###

Dagtilbudsafdeling flyttes fra pavillonbygninger på [adresse] 13 til ledig kapacitet på [adresse] Pavillon-bygninger i tomdrift på [adresse] nedrives.

### Resume

Med budget 2022 besluttede forligsparterne at ændre opgørelsen af dagtilbudskapacitet, så pavillonbygninger ikke længere tælles med i kapacitetsopgørelser på dagtilbudsområdet. Derfor igangsættes en løbende udfasning af disse. Første skridt i udfasningen er dagtilbudsafdelingen på [adresse] 13 i [adresse] samt [adresse] i Holme-Rundhøj anvisningsdistrikt, som er i tomdrift.

For fortsat at kunne tilbyde lokal pasning foreslås det, at dagtilbudsafdelingen på [adresse] 13 flyttes til [adresse], som Stavtrup Fritidsklub er fraflyttet medio 2022. Anlægsudgiften til ombygning af [adresse] til dagtilbud forventes at udgøre 13 mio. kr. Omdannelsen kan begynde i løbet af foråret 2023, så bygningerne forventes klar til brug primo 2025.

Pavillonbygningen på [adresse] er i tomdrift og medfører ikke behov for erstatningskapacitet, hvorfor denne prioriteres. Det koster ca. 0,5 mio. kr. at nedrive bygningen.

Børn og Unge igangsætter en proces for afhændelse af de to grunde, såfremt indstillingen vedtages.

### Beslutningspunkter

Det indstilles:

At 1) der gives anlægsbevilling på 13 mio. kr. til ombygning af [adresse] fra fritidsklub til daginstitution, samt nedrivning af pavillonbygning på [adresse] 13. An-lægsbevillingen finansieres af 10,8 mio. kr. fra pladsbehovsreserven, 0,5 mio. kr. fr Børn og Unges vedligeholdelsesudgift samt hhv. 0,2 mio. kr. og 0,8 mio. kr. fra overskud ved salg af Byvej 21 samt overskud ved indfrielse af indtægtskrav på [adresse] 0,6 mio. kr. finansieres fra puljen til klimavenligt byggeri.

At 2) der reserveres 2,7 mio. kr. af anlægsbevillingen på 13 mio. kr. til neutralisering af indtægtsbevilling på [adresse], der er besluttet solgt af byrådet i 2017.

At 3) den samlede anlægsbevilling på 13 mio. kr. frigives med 5 mio. kr. i 2023, 4,6 mio. kr. i 2024 og 3,4 mio. kr. i 2025.

At 4) der gives anlægsbevilling på i alt 0,5 mio. kr., der frigives i 2023, til nedrivning af pavillonbygning på [adresse], finansieret af Børn og Unges KB-budget til vedligehold.

### Borgmesterens Afdelings påtegning

Fremsendes til Magistraten.

Børn og Unge foreslår at erstatte pavillonbyggeri i dårlig stand med nye lokaler, på trods af at den gældende befolkningsprognose viser faldende børnetal i både anvisnings- og garantidistriktet. Børn og Unge foreslår samtidig en nednormering fra fire til tre grupper i det nye byggeri, da der på nuværende tidspunkt er i alt 11 ledige pladser i anvisningsdistriktet.

Der skal ikke kunne påvises stigende børnetal for at erstatte pavillonbyggeri, men der bør naturligvis være behov for den samlede kapacitet i garantidistriktet efter opførelsen af Tim Simonsen. Herudover bygges forholdsvist småt i form af et byggeri til kun tre grupper.

Borgmesterens afdelingen bemærker derfor, at byggeriet ikke opfylder de vanlige økonomiske kriterier for nybyggeri på dagtilbudsområdet.

Borgmesterens Afdeling vurderer, at der i det konkrete tilfælde kan være fornuft i at opføre erstatningsbyggeriet på trods af faldende børnetal i prognosen. Borgmesterens Afdeling forudsætter dog, at Børn og Unge igangsætter en kortlægning af mulighederne for at tilpasse kapacitet i anvisningsdistriktet, hvis børnetallet falder, som prognosen forudsiger.

Borgmesterens Afdeling har derudover ingen bemærkninger til indstillingen.

### Sagsforløb

Udvalg: Magistraten

Dato: 20-02-2023

Rasmus Møller: 8

Fremsendes til [adresse] med bemærkning, at Magistraten i mødet den 20. februar 2023 anbefaler, at byrådet tiltræder Magistratsafdelingen for Børn og Unges indstilling af 10. februar 2023.

Der rapporteres efterfølgende om udviklingstiltag, der foreslås finansieret af klimapuljen.

Rådmand Paul Overgaard var forhindret i at deltage i sagens behandling.